|  |  |  |  |  |  |  |  |
| --- | --- | --- | --- | --- | --- | --- | --- |
| **MSSRF Logo 2** | **வானிலை சார்ந்த வேளாண் ஆலோசனை அறிக்கை** | | | | | | **IMD_LOGO** |
| இணைந்து வழங்குபவர்கள் | | | | | |
| பிராந்திய வானிலை மையம் சென்னை - இந்திய வானிலைத் துறை | | | | | |
| ம. சா. சுவாமிநாதன் ஆராய்ச்சி நிறுவனம் மற்றும் | | | | | |
| ரெட்டியார்சத்திரம் விதை உற்பத்தியாளர்கள் சங்கம் | | | | | |
| மாவட்டம் : | **புதுக்கோட்டை** | காலம் : | **03/09/2025** | முதல் | **07/09/2025** |
| அறிக்கை எண் : | **070/ 2025** | வெளியீட்டு நாள் : | | **02/09/2025** | |

**புதுக்கோட்டை மாவட்டத்தின் கடந்த வார வானிலை**

பெரும்பாலான பகுதிகளில் அதிகபட்ச வெப்பநிலை 36°-39° செல்சியஸ் ஆகவும், குறைந்தபட்ச வெப்பநிலை 25°-27° செல்சியஸ் ஆகவும் பதிவானது. மேலும் மழை பெறப்பட்டது.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **கடந்தவார வானிலை**  **(28.08.2025 முதல் 01.09.2025)** | | | | | | **அடுத்த ஐந்து நாட்களுக்கான வானிலை முன்னறிவிப்பு –07-09-2025- 08.30 வரை** | | | | | |
| **28/08** | **29/08** | **30/08** | **31/08** | **01/09** | **தேதி** | | **நாள்-1**  **03/09** | **நாள்-2**  **04/09** | **நாள்-3**  **05/09** | **நாள்-4**  **06/09** | **நாள்-5**  **07/09** |
| 0.0 | 0.0 | 0.6 | 7.5 | 3.0 | மழை (மி.மீ) | | 3 | 2 | 1 | 3 | 0 |
| 35 | 36 | 37 | 39 | 36 | அதிக பட்ச வெப்பநிலை (செல்) | | 35 | 35 | 35 | 36 | 36 |
| 26 | 27 | 25 | 27 | 26 | குறைந்த பட்ச வெப்பநிலை (செல்) | | 26 | 26 | 26 | 27 | 27 |
| 7 | 6 | 6 | 7 | 7 | மேக மூட்டம் (ஆக்டா) | | 5 | 5 | 5 | 6 | 6 |
| 68 | 60 | 68 | 70 | 67 | அதிக மற்றும் குறைந்த பட்ச காற்றின் ஈரப்பதம் (சதவீதம்) | | 70 | 70 | 70 | 65 | 65 |
| 48 | 36 | 51 | 44 | 51 | 50 | 50 | 50 | 45 | 45 |
| 21 | 19 | 15 | 21 | 19 | காற்றின் வேகம் (கி.மீ/மணி ) | | 14 | 12 | 10 | 10 | 12 |
| மேற்கு | மேற்கு | தென்மேற்கு | மேற்கு | வட  மேற்கு | காற்றின் திசை | | மேற்கு | தென்மேற்கு | தென்மேற்கு | மேற்கு | தென்மேற்கு |

குறுஞ்செய்தி :

மாவட்டத்தின் ஒரு சில இடங்களில் செப்டம்பர் 3, 4, 5 மற்றும் 6 தேதி லேசான மழைக்கு வாய்ப்புள்ளது. அதிகபட்ச வெப்பநிலையானது 35°-36° செல்சியஸ் ஆகவும், குறைந்தபட்ச வெப்பநிலையானது 26°-27° செல்சியஸ் ஆகவும் பதிவாகலாம். வானம் பொதுவாக மேகமூட்டத்துடன் காணப்படும். மணிக்கு 10 முதல் 14 கி.மீ வேகத்தில், மேற்கு மற்றும் தென்மேற்கு திசைகளிலிருந்து காற்று வீசக்கூடும்.

**பொது ஆலோசனை:**

**பலத்த காற்று எச்சரிக்கை:**

மாவட்டத்தின் ஒருசில பகுதிகளில் வரும் செப்டம்பர் 3 மற்றும் 4 தேதி மணிக்கு 40-50 கி.மீ வேகத்தில் பலத்த காற்று வீசும் என எதிர்பார்க்கப்படுவதால் விவசாயிகள்  வாழை மரங்களுக்கு முட்டு கொடுத்தல்,  பப்பாளி,  முருங்கை பயிர்களுக்கு மண் அனைத்தல், கரும்பு பயிருக்கு விட்டம் கட்டுதல் போன்ற பாதுகாப்பு நடவடிக்கைகளை மேற்கொள்ளவும்.

கொடி வகை பயிர்பந்தல்களில் துரு பிடித்து பழுதடைந்துள்ள கம்பிகள் மற்றும் தூண்களை கண்டறிந்து சரி செய்யவும். போதுமான முட்டுகளை கொடுக்கவும்.

**இடி மின்னல் எச்சரிக்கை:**

மாவட்டத்தின் ஒரு சில பகுதிகளில் செப்டம்பர் 3 மற்றும் 4 தேதி இடி மின்னலுக்கான  வாய்ப்பு  உள்ளது. வயல்களில் ஆடுகளை கிடை  அமர்த்துதல் மற்றும் மேய்ச்சலின் போது  போதிய பாதுகாப்பு நடவடிக்கைகளை மேற்கொள்ளவும்.   இந்த காலகட்டத்தில் கால்நடைகளை  மேய்ச்சலுக்கு  வெளியே  அனுப்பாமல், மின்கம்பம் மற்றும்  மரங்களில்  கட்டாமலும்  பாதுகாப்பாக கொட்டகைகளில் கட்டி வைக்கும்படியும்  கேட்டு கொள்ளப்படுகிறார்கள்.

வருகின்ற நாட்களில் வெப்பநிலை உயர்வின் காரணமாக மண்ணின் ஈரத்தன்மை வெகுவிரைவில் குறைய வாய்ப்புள்ளது.

விவசாயிகள் மண்ணின் ஈரப்பதத்தின் அடிப்படையில் பயிர்களுக்கு நீர்ப்பாசனம் செய்யவும்.

தோட்டக்கலைப் பயிர்களை சுற்றிலும் காய்ந்த புற்கள், இலை, தழைகள் மற்றும் பண்ணை கழிவுகளை கொண்டு மூடாக்கு இடுவதால் மண்ணின் ஈரத்தன்மை பாதுகாக்கப்படும்.

எதிர்பார்க்கப்படும் வானிலைக்கேற்ற வேளாண் ஆலோசனைகள்

முக்கிய பயிர்கள் : **முருங்கை, நிலக்கடலை, உளுந்து, கால்நடை.**

**முருங்கை:**

முருங்கைப் பயிரைத் தாக்கும் பழஈக்கள் பரவலாக தென்படுகின்றது. இவ்வகை ஈக்களின் தாக்குதலால் காய்கள் காய்ந்தும், பிளந்தும் காணப்படும். காய்களில் இருந்து தேன் போன்ற திரவம் வடியும். தாக்கப்பட்ட மற்றும் காய்ந்து விழுந்த காய்களை சேகரித்து அழிக்க வேண்டும்.

சிட்ரோனல்லா எண்ணெய், நீலகிரி தைலமர எண்ணெய், வினிகர் (அசிட்டிக்அமிலம்), டெக்ஸ்ட்ரோஸ் அல்லது லாக்டிக் அமிலம் இவற்றில் ஏதேனும் ஒன்றை வைத்து ஈக்களை கவர்ந்து அழிக்கலாம்.

மேலும் ஏக்கருக்கு 7 என்ற எண்ணிக்கையில் இனக்கவர்ச்சி பொறிகளை வைத்து இதனைக் கட்டுப்படுத்தலாம்.

மேலும் ஒரு லிட்டர் தண்ணீருக்கு 3மி.லி என்ற அளவில் நிம்பிசிடின் மருந்தினை கலந்து 50 சதம் காய் உருவான பிறகு ஒரு முறையும் பின்பு 35 நாட்கள் கழித்து ஒரு முறையும் தெளித்து கட்டுப்படுத்தலாம்.

தெளிப்பு வேலைகளை மழை இல்லாத நாட்களில் மேற்கொள்ள வேண்டும்.

**நிலக்கடலை:**

நிலவும் பருவச்சூழ்நிலையில் நிலக்கடலை பயிரில் இலைச் சுருட்டுப்புழுவின் தாக்குதல் பரவலாக தென்படுகிறது.

விவசாயிகள் ஒரு ஏக்கருக்கு ஒன்று என்ற எண்ணிக்கையில் விளக்குப் பொறி வைத்து அந்து பூச்சிகளின் நடமாட்டத்தை கண்காணித்து கவர்ந்து அழிக்கலாம்.

அந்துப் பூச்சிகளின் தாக்குதல் அதிகமாகும் போது 5 சதம் ( ஒரு லிட்டர் தண்ணீருக்கு 50மில்லி ) வேப்பங்கொட்டை சாறு கலந்து தெளித்து கட்டுப்படுத்தலாம்.

**உளுந்து:**

தற்போது நிலவும் பருவசூழ்நிலையில் புரட்டாசி பட்டத்தில் பயறு வகை பயிர்கள் சாகுபடி செய்யும் விவசாயிகள் அதிக மகசூல் கொடுக்கக்கூடிய உளுந்து ரகம் வம்பன் 8 மற்றும் வம்பன் 10, பச்சை பயிறு வம்பன் 3 மற்றும் 4 ஆகிய இரங்களை தேர்வு செய்து விதைக்கவும்.

விதைக்கும் முன் உளுந்தில் வேர் அழுகல் நோய் வராமல் தடுக்க விதையை டிரைகோ டெர்மா விரிடி 4கிராம்/கிலோ (அ) சூடோமோனாஸ் 10கிராம்/கிலோ என்ற அளவில் விதை நேர்த்தி செய்யலாம்.

**கால்நடை:**

கால்நடை வளர்ப்பில், கன்றுகளுக்கு அயர்ச்சி ஏற்படும் வாய்ப்புகள் உள்ளதால். கால்நடை வளர்ப்போர் தங்களின் கன்றுகளுக்கு நாள் ஒன்றுக்கு 30 கிராம் என்ற அளவில் தாதுஉப்புக் கலவை கொடுக்க வேண்டும்.

மேலும் கால்நடை மருத்துவரின் ஆலோசனை பெற்று கன்றுகளுக்கு முறையான இடைவெளியில் குடற்புழு நீக்கம் செய்வது மிகவும் அவசியமாகும்